Se apoteker med åbent på skæve tidspunkter - sn.dk - Forsiden - Sjælland
Efter nytår er det slut med at få medicin på apoteket om natten med mindre du tager til København.
Artiklen: Se apoteker med åbent på skæve tidspunkter
Se apoteker med åbent på skæve tidspunkter
Sjælland - 01. december 2017 kl. 12:07
Til gengæld får vagtapotekerne i Ringsted, Slagelse, Holbæk, Kalundborg, Køge, Nykøbing Sj., Næstved, Vordingborg, Nykøbing F, og Nakskov lidt længere åbningstider - både hverdage, lørdage og søn- og helligdage.
Roskilde Dom Apotek er det mest tilgængelige i Region Sjælland med åbent mellem klokken 6 og 24.
- For langt de fleste mennesker, så ville disse ændringer ikke betyde noget. Men fremover kan man ikke ringe til en apotekervagt midt om natten og få udleveret medicin. Så det bedste råd til dig, der har brug for fast medicin, er derfor altid at sørge for at have medicin derhjemme eller en gyldig recept, udtaler sundhedsfaglig chef i Region Sjælland, Preben Cramon.
Ændringerne skyldes, at et folketingsflertal i i 2015 besluttede at spare 17 millioner kroner på apotekernes vagtordning.
Steno Apotek lige over for Københavns Hovedbanegård bliver landets eneste døgnåbne apotek.
Hvis man får brug for akut, livsnødvendig medicin - fx insulin eller astmaspray - kan vagtlægen hjælpe og udskrive få doser medicin, som man kan hente på nærmeste akutafdeling, i Region Sjælland er det sygehusene i Holbæk, Køge, Slagelse eller Nykøbing F.
- Men vagtlægen skriver ikke andre recepter ud. Vagtlægen tager sig kun af akut opstået sygdomme, understreger koordinerende vagtlægechef i Region Sjælland, Henning Orsholt.
13:01 Konflikt: SF vil bruge sparet løn til bedre arbejdsforhold